Deċiżjoni tal-Kummissjoni
tat-25 ta' Marzu 2003
dwar l-applikazzjoni ta' l-Artikolu 3(3)(e) tad-Direttiva 1999/5/KEE tal-Parlament Ewropew u tal-Kunsill għat-tagħmir tar-radju maħsub sabiex jintuża fuq il-bastimenti li mhumiex fis-SOLAS u li hu maħsub sabiex jipparteċipa fis-Sistema Awtomatika ta' l-Identifikazjoni (AIS).
(innotifikata fid-dokument bin-numru C(2003) 808)
(Test b'rilevanza għaż-ŻEE)
(2003/213/KE)
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva 1999/5/KE tal-Parlament Ewropew u tal-Kunsill tad-9 ta' Marzu 1999 dwar t-tagħmir tar-radju u t-tagħmir tat-terminali tat-telekomunikazzjonijiet u l-għarfien reċiproku tal-konformità tagħhom [1], u b'mod partikolari l-Artikolu 3(3)(e) tagħha,
Billi:
(1) Numru ta' Stati Membri implimentaw jew beħsiebhom jimplimentaw prinċipji komuni tas-sigurtà u regoli għat-tagħmir tas-sistema awtomatika ta' l-identifikazjoni (AIS) fuq bastimenti li mhumiex fis-SOLAS li ma jidħlux taħt il-ħtiġiet dwar it-trasportazzjoni tal-Kapitolu 5 tal-Konvenzjoni Internazzjonali dwar is-Sigurtà fuq il-Baħar 1974 (SOLAS).
(2) L-armonizzazzjoni tas-servizzi bir-radju tikkontrobwixxi għal navigazzjoni iktar mingħajr periklu tal-bastrimenti mhux fis-SOLAS, b'mod partikolari f'każijiet ta' periklu u kondizzjonijiet ħżiena tat-temp u dawn il-bastimenti għandhom għalhekk jiġi mistiedna mill-Istati Membri sabiex jipparteċipaw fid-AIS.
(3) Is-AIS huwa deskritt mill-Organizzazzjoni Marittima Dinjija (IMO) fir-Regolament 19 mal-Kapitolu V tas-SOLAS - Il-ħtiġiet tat-trasportazzjoni għas-sistemi u t-tagħmir tan-navigazzjoni miġrura mill-bastimenti, - li jiddikjara t-tagħmir tan-navigazjoni li għandu jkun ittrasportat abbord il-bastimenti, skond it-tip tal-bastiment.
(4) Ir-Regolamenti tar-Radju ta' l-Unjoni Internazzjonali tat-Telekomunikazzjonijiet (ITU) iddeżinjat ċerti frekwenzi 161975 (is-AIS1) u 162025 (is-AIS2) MHz għall-użu mis-AIS. Jistgħu jkunu disponibbli lis-AIS frekwenzi oħra allokati għall-komunikazzjonijiet fuq il-baħar. It-tagħmir kollu tar-radju li jopera fuq dawn il-frekwenzi għandu jkun kompatibbli ma' l-użu iddeżinjat ta' dawn il-frekwenzi u għandu jipprovdi garanzija raġjonevoli ta' assigurazzjoni li jiffunzjoni b'mod korrett fil-ħinijiet ta' ħidma.
(5) Il-miżuri ddikjarati f'din id-Deċiżjoni huma skond l-opinjoni tal-Kumitat ta' l-Istima tal-Konformità tat-Telekomunikazzjonijiet u tas-Sorveljanza tas-Suq,
ADOTTAT DIN ID-DEĊIŻJONI:
Artikolu 1
It-tagħmir tar-radju li jopera fis-servizz mobbli marittimu kif iddefinit fl-Artikolu 1.28 tar-Regolamenti dwar ir-Radju ta' l-Unjoni Internazzjonali tat-Telekomunikazzjonijiet (ITU), jew is-servizz mobbli marittimu bis-satellita kif iddefinit fl-Artikolu 1.29 tar-Regolamenti dwar ir-Radju ta' l-ITU għandhom jikkonformaw mal-ħtiġiet essenzjali ddikjarati fl-Artikolu 3(3)(e) tad-Direttiva 1999/5/KE
Għal dan il-fini dan it-tagħmir għandu jkun iddisinjat fil-manjiera illi jiżgura li jaħdem b'mod korrett fl-ambjent marittimu maħsub tiegħu meta jintuża fuq bastimenti li mhumiex fis-SOLAS u għandu jissodisfa l-ħtiġiet kollha approprjati għall-ħidma tas-Sistema Awtomatika ta' Identifikazjoni (AIS).
Artikolu 2
Il-ħtiġiet ta' l-Artikolu 1 ta' din id-Deċiżjoni għandhom jibdew japplikaw nit-28 ta' Marzu 2003.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fil-25 ta' Marzu 2003.